Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 482/11/2201	Dunajská Streda, 22.1.2013
EEČ : 2-16-13-2013

U Z N E S E N I E

Trestná vec:	obvinený XXXXX a spol. 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 29. decembra 2010 ako zodpovední zástupcovia platiteľa poistného, spoločnosti XXXXX, okres Dunajská Streda, svojim zamestnancom zrazili poistné na sociálne poistenie za mesiac november roku 2010 vo výške 4.452,81 eur, avšak oprávnenému Sociálnej poisťovni so sídlom Bratislava pobočka Dunajská Streda, z uvedeného poistného neodviedli sumu vo výške 3.959,61 eur, čím Sociálnej poisťovni bola spôsobená škoda v tejto výške,
          dňa 13. januára 2011 ako zodpovední zástupcovia platiteľa poistného, spoločnosti XXXXX okres Dunajská Streda, svojim zamestnancom zrazili poistné na sociálne poistenie za mesiac december roku 2010 vo výške 4.135,20 eur, avšak oprávnenému Sociálnej poisťovni so sídlom Bratislava pobočka Dunajská Streda, z uvedeného poistného neodviedli sumu vo výške 3.784,80 eur, čím Sociálnej poisťovni bola spôsobená škoda v tejto výške,
          dňa 20. apríla 2011 ako zodpovední zástupcovia platiteľa poistného, spoločnosti XXXXX, okres Dunajská Streda, svojim zamestnancom zrazili poistné na sociálne poistenie za mesiac január roku 2011 vo výške 3.697,20 eur, avšak oprávnenému Sociálnej poisťovni so sídlom Bratislava pobočka Dunajská Streda, uvedenú sumu neodviedli, čím Sociálnej poisťovni bola spôsobená škoda v tejto výške,
          dňa 20. apríla 2011 ako zodpovední zástupcovia platiteľa poistného, spoločnosti XXXXX, okres Dunajská Streda, svojim zamestnancom zrazili poistné na sociálne poistenie za mesiac február roku 2011 vo výške 2.122,64 eur, avšak oprávnenému Sociálnej poisťovni so sídlom Bratislava pobočka Dunajská Streda, uvedenú sumu neodviedli, čím Sociálnej poisťovni bola spôsobená škoda v tejto výške,
          dňa 7. júna 2011 ako zodpovední zástupcovia platiteľa poistného, spoločnosti XXXXX, okres Dunajská Streda, svojim zamestnancom zrazili poistné na sociálne poistenie za mesiac marec roku 2011 vo výške 544,04 eur, avšak oprávnenému Sociálnej poisťovni so sídlom Bratislava pobočka Dunajská Streda, uvedenú sumu neodviedli, čím Sociálnej poisťovni bola spôsobená škoda v tejto výške,
          dňa 7. júna 2011 ako zodpovední zástupcovia platiteľa poistného, spoločnosti XXXXX okres Dunajská Streda, svojim zamestnancom zrazili poistné na sociálne poistenie za mesiac apríl roku 2011 vo výške 560,85 eur, avšak oprávnenému Sociálnej poisťovni so sídlom Bratislava pobočka Dunajská Streda, uvedenú sumu neodviedli, čím Sociálnej poisťovni bola spôsobená škoda v tejto výške,
          dňa 8. júna 2011 ako zodpovední zástupcovia platiteľa poistného, spoločnosti XXXXX, okres Dunajská Streda, svojim zamestnancom zrazili poistné na sociálne poistenie za mesiac máj roku 2011 vo výške 236,32 eur, avšak oprávnenému Sociálnej poisťovni so sídlom Bratislava pobočka Dunajská Streda, uvedenú sumu neodviedli, čím Sociálnej poisťovni bola spôsobená škoda v tejto výške,
          dňa 8. júla 2011 ako zodpovední zástupcovia platiteľa poistného, spoločnosti XXXXX okres Dunajská Streda, svojim zamestnancom zrazili poistné na sociálne poistenie za mesiac jún roku 2011 vo výške 236,32 eur, avšak oprávnenému Sociálnej poisťovni so sídlom Bratislava pobočka Dunajská Streda, uvedenú sumu neodviedli, čím Sociálnej poisťovni bola spôsobená škoda v tejto výške,
          dňa 8. augusta 2011 ako zodpovední zástupcovia platiteľa poistného, spoločnosti XXXXX, okres Dunajská Streda, svojim zamestnancom zrazili poistné na sociálne poistenie za mesiac júl roku 2011 vo výške 482,47 eur, avšak oprávnenému Sociálnej poisťovni so sídlom Bratislava pobočka Dunajská Streda, uvedenú sumu neodviedli, čím Sociálnej poisťovni bola spôsobená škoda v tejto výške,
čím Sociálnej poisťovni bola spôsobená škoda v celkovej výške 15.624,25 eur,

lebo zanikla trestnosť činu
Odôvodnenie:
Vyšetrovateľ odboru kriminálnej polície Okresného riaditeľstva PZ v Dunajskej Strede (ďalej len „vyšetrovateľ PZ“) uznesením č. ORP-480/OEK-DS-2011 zo dňa 28.06.2011 začal podľa § 199 ods. 1 Trestného poriadku trestné stíhanie vo veci zločinu neodvedenia dane a poistného podľa § 277 ods. 1, ods. 2 písm. b) Trestného zákona Uznesením tej istej spisovej značky zo dňa 11.10.2012 bolo podľa § 206 ods. 1 Trestného poriadku vznesené obvinenie XXXXX a XXXXX za zločin neodvedenia dane a poistného podľa § 277 ods. 1, ods. 2 písm. b) Trestného zákona spolupáchateľstvom podľa § 20 Trestného zákona, ktorého sa mali obvinení dopustiť na tom skutkovom základe, ako je uvedené vo výrokovej časti tohto uznesenia.

Dňa 26.11.2012 vyšetrovateľ PZ predložil návrh na zastavenie trestného stíhania obvinených XXXXX a XXXXX podľa § 215 ods. 1 písm. h) Trestného poriadku s poukazom na § 86 písm. e) Trestného zákona. Uvedený návrh vyšetrovateľ PZ odôvodnil tým, že v zmysle ustanovenia § 86 písm. e) Trestného zákona zanikla trestnosť trestného činu, nakoľko obvinení uhradili svoj nedoplatok na poistnom na sociálne poistenie, čo potvrdila aj splnomocnená zástupkyňa poškodenej Sociálnej poisťovne. 

	Dôkazmi zadováženými v priebehu vyšetrovania bolo preukázané spáchanie jednotlivých skutkov spoločným konaním obvinených, a to jednak priznaním samotných obvinených, ale aj výsluchom poškodenej, listinnými dôkazmi a  predovšetkým znaleckým posudkom.  

Obvinený XXXXX sa vo svojej výpovedi k spáchaniu skutku priznal. Uviedol, že mal vedomosť o nedoplatku na sociálnom poistení vo vzťahu k Sociálnej poisťovni, avšak spoločnosť sa dostala do finančných problémov, z dôvodu čoho bol na ňu neskôr vyhlásený konkurz. Zároveň však uviedol, že vzniknutú situáciu veľmi ľutuje a preto po prevzatí uznesenia o vznesení obvinenia spolu s obvineným XXXXX zaplatili dlžnú sumu Sociálnej poisťovni.

Obvinený XXXXX sa vo svojej výpovedi s páchaniu skutku priznal. Rovnako ako obvinený XXXXX uviedol, že mal vedomosť o nedoplatku na sociálnom poistení vo vzťahu k Sociálnej poisťovni, avšak spoločnosť sa dostala do finančných problémov, z dôvodu čoho bol na ňu neskôr vyhlásený konkurz. Zároveň však uviedol, že vzniknutú situáciu veľmi ľutuje a preto po prevzatí uznesenia o vznesení obvinenia spolu s obvineným XXXXX z jeho účtu zaplatili dlžnú sumu Sociálnej poisťovni.

Poškodená XXXXX, splnomocnená zástupkyňa Sociálnej poisťovne, pobočka Dunajská Streda, vo svojej výpovedi potvrdila, že spoločnosť XXXXX je od roku 2006 registrovaná ako odvádzateľ poistného. Vo svojej výpovedi vyčíslila nedoplatky na sociálnom poistení za zamestnancov uvedenej spoločnosti, ktoré boli zrazené v zmysle zákona, avšak neodvedené Sociálnej poisťovni, a to za obdobie od novembra 2010 do júla 2011. Vo svojej výpovedi zo dňa 07.11.2012 uviedla, že konatelia spoločnosti XXXXX, uhradili na účet Sociálnej poisťovne dlžné poistné vo výške 15.624,25 eur, teda celú sumu, pre ktorú im bolo vznesené obvinenie. 

Zo znaleckého posudku č. 17/2012 znalkyne XXXXX, znalkyne z odboru ekonómia a manažment, odvetvie účtovníctvo a daňovníctvo, kontroling, vyplýva, že spoločnosť XXXXX v predmetnom období vynaložila finančné prostriedky na úhradu miezd svojich zamestnancov. Z predložených podkladov a zo zistených celkových zostatkov finančných prostriedkov na účtoch a v pokladni tejto spoločnosti v porovnaní s odvodovou povinnosťou k jednotlivým dátumom sledovaného obdobia je možné skonštatovať, že spoločnosť mala dostatok finančných prostriedkov na úhradu svojich záväzkov voči Sociálnej poisťovni takmer počas celého sledovaného obdobia, s výnimkou 13.01.2011. Ku dňu 07.06.2011 nebolo možné presne vyčísliť zostatok finančných prostriedkov spoločnosti, nakoľko k tomuto obdobiu neboli predložené účtovné podklady. Z analýzy predložených podkladov však zároveň vyplýva, že spoločnosť XXXXX v obdobiach, kedy k stanovenému dátumu bola schopná zaplatiť svoje odvodové povinnosti voči Sociálnej poisťovni, mala tiež dostatok finančných prostriedkov na vyrovnanie nedoplatkov predchádzajúcich období.

V rámci vyšetrovania boli zabezpečené listinné dôkazy, a to výpis z účtu obvineného XXXXX, ktorý potvrdzuje úhradu dlžnej čiastky poistného na účet Sociálnej poisťovne, a to ku dňu 02.11.2012. Zároveň boli zabezpečené rozpis dlžoby od Sociálnej poisťovne, ako aj mesačné výkazy poistného a príspevkov spoločnosti XXXXX v predmetnom období. 

Podľa § 277 ods. 1 Trestného zákona sa trestného činu neodvedenia dane a poistného dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech.

Podľa § 277 ods. 2 písm. b) Trestného zákona odňatím slobody na tri roky až osem rokov sa páchateľ potrestá, ak spácha čin uvedený v odseku 1 vo väčšom rozsahu.

Zo všetkých vyššie uvedených zadovážených dôkazov vyplýva, že obvinení ako konatelia a zodpovední zástupcovia platiteľa poisteného, spoločnosti XXXXX sa dopustili vyššie popísaných skutkov s vyššie uvedenou právnou kvalifikáciou. Obvinení ako konatelia spoločnosti v období od 29.12.2010 do 08.08.2011 zrazili svojim zamestnancom poistné na sociálne poistenie, avšak tieto prostriedky sčasti, resp. celkom určenému príjemcovi - Sociálnej poisťovni, neodviedli, hoci na túto úhradu, resp. na vyrovnanie predchádzajúcich nedoplatkov, mali dostatok finančných prostriedkov. Svojim spoločným konaním tak naplnili všetky znaky skutkovej podstaty trestného činu neodvedenia dane a poisteného podľa § 227 ods. 1, ods. 2 písm. b) Trestného zákona. Zároveň však bolo zistené a preukázané, že obvinení v súlade s podmienkami upravenými v § 86 písm. e) Trestného zákona naplnili podmienky účinnej ľútosti, keď dodatočne zaplatili splatné poistné ešte pred tým, ako mali možnosť oboznámiť sa výsledkami vyšetrovania, pričom uvedenú skutočnosť potvrdili výpisom z účtu jedného z obvinených, a toto potvrdila vo svojom výsluchu aj splnomocnená zástupkyňa poškodenej Sociálnej poisťovne. 

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. e) Trestného zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Tr. zákona alebo nezaplatenia dane podľa § 278 Tr. zákona, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 
  
	Z uvedených skutočností teda vyplýva, že obvinení svojím konaním splnili podmienky  uvedené v ustanovení § 86 písm. e) Trestného zákona o účinnej ľútosti pri trestnom čine neodvedenia dane a poistného podľa § 277 ods. 1, ods. 2 písm. b) Trestného zákona.

	Z vyššie uvedených dôvodov som preto rozhodla tak, ako je to uvedené vo výrokovej často tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Barbora Hubertová
prokurátorka